Lav et referat af nedenstående tekst:

Tekst:
Flere steder er man stået op til en lidt halvgrå mandag morgen. Dette gør sig især gældende over de sydlige dele af landet, hvor der i de tidlige morgentimer kan hænge noget dis og tåge. Stedvis er det med en sigtbarhed ned til omkring 300 meter. Andre steder starter dagen omvendt ud med blå himmel – og det er noget, som alle kan glæde sig til i løbet af dagen. Der er nemlig udsigt til en mandag, som byder på masser af solskin over Danmark. Opklaring i løbet af de næste timer De fleste skyer i dag er at finde på himlen i morgen- og formiddagstimerne. Helt lokalt kan de give lidt smådryp, men for langt de fleste holder det tørt. Som formiddagen skrider frem, bliver der efterhånden mere og mere plads til solen. Ved middagstid forventes det at være med decideret solrigt sommervejr i hele landet. Med det solrige vejr kommer temperaturen i eftermiddag op mellem 18 og 24 grader. Lokalt kan det imidlertid ikke udelukkes, at kviksølvet i termometret kan snige sig op på 25 grader og dermed give en meteorologisk sommerdag. De højeste temperaturer forventes at komme ned gennem Østjylland og på Fyn. Vinden bliver dagen igennem svag til jævn fra vestlig retning, hvilket er med til at understrege det flotte sommervejr. I Thy vil det dog blæse med op til en hård vind. Fra sidst på eftermiddagen og ud på aftenen trækker et område med højtliggende skyer ind over Danmark. Solen kan stadig skinne igennem disse skyer, men vil fremstå mere sløret. Men alt i alt fortsætter det behagelige sommervejr i aftentimerne med masser af sol, rolige vindforhold og omkring 20 grader indtil solnedgang.

Referat:
Temperaturen topper generelt med 18 til 24 grader.